Noverint tam presentes quam posteri sancte matris ecclesie filii, quod ego Wichardus miles, de Buceria et duo filii mei, Gaufredus atque Jotserannus, pro remedio animarum nostrarum, dedimus beatis apostolis Petro et Paulo unum servum, nomine Bernardum, cognomento Porcarium; et accepimus de eodem ex pecunia predictorum apostolorum XXV solidos, tali tenore ut locus Cluniacensis absque ulla contradictione vel inquietudine in sempiternum habeat et possideat. Hanc autem donationem fecimus per manum Guigonis monachi, Masiliensis decani, et super altare apostolorum obtulimus cartam. S. Bernardi (sic), qui cartam firmavit et servum dedit et filiorum suorum. S. Achardi, consanguinei sui.